Obama: Optimističan pogled na današnji svijet, uz argumente 
Predsjednik Barack Obama kaže da nismo nikada živjeli u svijetu koji je bio mirniji, prosperitetniji, i medjusobno povezan, kao danas.
Ovakva Obamina, na prvi pogled čudna tvrdnja, dolazi u vrijeme pojačanog terorizma, pogibija, uništenja, i ljudskih patnji - što svakako daje dojam svijeta koji je prepun nasilja. No, Obama je podsjetio medjunarodnu publiku na jednom skupu u Washingtonu, da je upravo obratno. Predsjednikovo obraćanje sudionicima summita o globalnom razvoju, održanom u Bijeloj kući, je bilo optimistično. Predsjednik Obama je želio da njegove riječi budu podsjetnik da je čovječanstvo u boljem stanju nego što to prikazuju izvještaji o terorističkim napadima, masovnoj migraciji, rušenjima aviona, političkim napetostima, i bolestima izazvanim virusima Ebola i Zika. Kako je to predsjednik naglasio, velike svjetske sile nisu bile u medjusobnim sukobima već više od pola stoljeća, a milioni i milioni života ne pate više od boginja, malarije, neizlječive tuberkuloze. Mnogi aspekti života su se popravili za mnoge ljude diljem svijeta. Otkako je predsjednik, Barack Obama promovira programe i projekte ulaganja kako bi se najsiromašnijim zemljama obezbijedila hrana, obrazovanje, i energija - a da ne ovise o milostinji drugih. Strive Masiyiwa, iz kompanije Econet Telecommunications, pojašnjava: Gospodin Obama je takodjer rekao da , usprkos impresivnom napretku, mnogo toga još treba da se uradi. Predsjednik Obama kaže da globalni razvoj mora ostati osnovnim stubom američke vanjske politike, bez obzira na to tko bude izabran za narednog američkog predsjednika, jer, zaključuje, Amerika ovisi od ostatka svijeta isto koliko i svijet o njoj.